open-index/open-wikipedia-markdown huggingface dataset:
Oslobodenie

**Oslobodenie** alebo **vyslobodenie** môže byť:
*zbavenie neslobodného stavu
*prenesene: vymanenie, vytiahnutie, zbavenie (nepríjemného)
*v budhizme: 
**vimokkha
**vimutti
**malá nirvána (t.j. nirvána tak ako ju chápu v théraváde, stav arhata; na rozdiel od nirvány chápanej ako osvietenie v mahájáne a vadžrajáne)
**nirvána
*v hinduizme: mókša

**Oslobodenie** môže byť aj:
*v práve: zbavenie viny
*v histórii: zbavenie nadvlády fašistických nemeckých vojsk na konci druhej svetovej vojny
*sovietsky film z roku 1969, pozri Oslobodenie (film)
Zenerova dióda

thumb|Zenerove diódy
thumb|Schematická značka zenerovej diódy
thumb|Voltampérová charakteristika Zenerovej diódy s prierazným (Zenerovým) napätím 17 V. (Pozor na odlišnú mierku vodorovnej osi grafu v priepustnom a závernom smere)

**Zenerova dióda** (hovorovo **zenerka**), pomenovaná podľa am. fyzika C. Zenera, je kremíková plošná polovodičová dióda s veľmi tenkým priechodom PN. Pri pôsobení napätia v závernom smere vzniká vo vyprázdnenej oblasti tak veľká intenzita elektrostatického poľa, že sa vytrhávajú elektróny z väzieb kryštálovej mriežky. To má za následok prudký vzrast minoritných nosičov náboja. Pri dosiahnutí určitého napätia v závernom smere nastane nedeštruktívny prieraz – prudko stúpne prúd. V tejto oblasti pripadá na malú zmenu napätia veľká zmena prúdu. Tento druh prierazu sa nazýva **Zenerov prieraz** a napätie, pri ktorom nastáva sa nazýva **Zenerovo napätie**.

V priepustnom smere sa Zenerova dióda správa ako bežná usmerňovacia dióda. V závernom smere nastáva jav Zenerovho prierazu (v závislosti od konštrukcie PN priechodu) od napätia cca 3 V. Priemyselne vyrábané Zenerove diódy sa konštruujú s ohľadom na určitú konkrétnu hodnotu Zenerovho napätia. Využívajú sa v usmerňovačoch a stabilizátoroch napätia.

thumb|Demonštrácia stabilizácie napätia Zenerovou diódou. Na obrázkoch zľava: '''1.''' priebeh napätia na vstupe; '''2.''' zapojenie stabilizátoru (dióda je zapojená v závernom smere – katódou na kladný pól zdroja); '''3.''' priebeh napätia na výstupe; '''4.''' priebeh prúdu, tečúceho Zenerovou diódou

## Pozri aj
* Dióda

## Iné projekty

Kategória:Elektrické súčiastky
Kategória:Elektronika
Kategória:Diódy
Kategória:Eponymické termíny vo fyzike
Thangka

thumb|Thangka, Namgyalský inštitút tibetológie
**Thangka** je rolovacia maľba používaná v tibetskom budhizme. Zvyčajne zobrazuje formy budhov, bódhisattvov, výjavy zo života majstrov meditácie a pod. Vyobrazenia používajú mnoho detailov, ktoré majú presný symbolický charakter. Thangky vypracúvajú len znalí majstri, ktorí majú okrem iného inštrukcie o geometrii znázorňovaných foriem − presným pravidlám podlieha napr. proporcia tváre a jej častí, uloženie prvkov kompozície, vyobrazenie sprievodných foriem, použitie farebných kombinácií atď.

## Iné projekty

Kategória:Budhistické umenie
Proces

**Proces** môže byť:
*postupnosť úloh alebo operácií, pozri proces (priebeh)
*v informatike: jeden čiastkový bežiaci dej (program), pozri proces (informatika)
*v kybernetike: priebeh pochodu, počas ktorého sa premieňa a prepravuje energia, informácie a/alebo hmota, pozri proces (kybernetika)
*v práve: súdne konanie alebo správne konanie; právne konanie; spor vedený pred súdom
*vo filozofii: zákonité, postupne na seba nadväzujúce a vnútorne vzájomne spojené zmeny javov, vecí a systémov, pozri proces (filozofia)
*román F. Kafku, pozri Proces (román)

## Pozri aj
* Stochastický proces
*Legislatívny proces
Optika

**Optika** môže byť:
*odbor fyziky, ktorý sa zaoberá svetlom, svetelnými javmi a prístrojmi
*internet cez optický kábel
*vo fotografovaní: časť prístrojov (najmä šošovky) prepúšťajúca a formujúca svetlo
*hovorovo: predajňa s optickými výrobkami a prístrojmi
*prenesene: náhľad, postoj
Sangha

**Sangha** (-sanskritský a pálijský kmeň; sanskritský nominatív: **Sanghah**, pálijský kmeň **Sanghó**; po tibetsky **Gendün**) je v budhizme všeobecne chápaná ako skupina všetkých tých, ktorí sa venujú praxi a štúdiu budhistickej dharmy, alebo užšie spoločenstvo praktikujúcich, ktoré možno chápať ako spoločenstvo vyslobodených bódhisattvov – *vznešenú sanghu*. 

Sangha je zároveň jedným z troch klenotov, súčasťou budhistického útočiska.

Kategória:Budhizmus
Bódhisattva

**Bódhisattva** (-sanskritský kmeň; písmom dévanágarí: बोधिसत्त्व; sanskritský nominatív: **bódhisattvah**; pálijský kmeň **bódhisatta**; pálijský nominatív: **bódhisattó**; význam:  "prebudená bytosť") je pojem, ktorý má v budhizme rôzne významy. 

V théravádovom budhizme označuje Gautamu Budhu v období pred jeho prebudením, teda dosiahnutím stavu budhovstva.

V mahájánovom budhizme sa tak označuje bytosť, ktorej motiváciou je dosiahnuť prebudenie pre úžitok všetkých cítiacich bytostí (bódhičitta) a ktorá prijíma tzv. sľub bódhisattvu (skt. *pranidhána*). Jej hlavným znakom je aktívny súcit k všetkým cítiacim bytostiam.

Podľa théravády sa v tomto kozmickom cykle zrodil iba jeden Budha a obyčajný človek môže dosiahnuť maximálne stav arhata alebo pratjekabudhu. Naproti tomu je podľa mahájány cesta k dosiahnutiu budhovstva skrze ideál bódhisattvu otvorená pre každého.

Kategória:Budhizmus
Karmapa

[náhľad|16. Karmapa [Rangdžung Rigpä Dordže, 19241981]]
**Karmapa** (v preklade „aktivita všetkých budhov“, oficiálne *Jeho Svätosť Gjalwa Karmapa*) je hlavným predstaviteľom línie jednej zo štyroch škôl smeru tibetského budhizmu Karma Kagjü. Podľa tradície je emanáciou veľkého bódhisattvu Avalókitéšvaru (tib. Čänräzig, Milujúce oči) a historický Budha ho predpovedal v *Samádhírajasútre* http://www.rinpoche.com/samadisutra.html . Od roku 1110 sa stal prvým rozpoznávaným inkarnujúcim sa lámom Tibetu a línia jeho vedomých zrodení pokračuje dodnes.

Prvý **Karmapa Düsum Khjenpa** (1110 – 1193) bol žiakom Gampopu, tibetského majstra, zakladateľa kláštornej tradície v rámci školy Kagjü. Línia ústneho podania tradične začína u indického majstra tantry a mahámudry Tilopu (989-1069), pokračuje cez Náropu (1016 – 1100), Marpu (1012 – 1096) a Milaräpu (1052 – 1135). 

**Druhý Karmapa, Karma Pakši** (1204-1283), je považovaný za vôbec prvého vedome reinkarnovaného lámu. 

## Čierna koruna
Karmapovia sú držiteľmi **Čiernej koruny** (tib. shanag), a preto sú niekedy označovaní ako „lámovia s čiernou korunou“. Táto koruna je tradične považovaná za dar *dákiní* ako vyjadrenie rozpoznania duchovnej realizácie Karmapu. Fyzickú repliku Čiernej koruny daroval 5. Karmapovi čínsky cisár Jung-lo (1360 – 1424).

## Línia Karmapov
** 1.	Karmapa Düsum Khjenpa, 1110 - 1193
** 2.	Karmapa Karma Pakši, 1204 - 1283
** 3.	Karmapa Randžung Dordže, 1284 - 1339
** 4.	Karmapa Rolpe Dordže, 1340 - 1383
** 5.	Karmapa Dešin Šegpa, 1384 - 1415
** 6.	Karmapa Tongwa Donden, 1416 - 1453
** 7.	Karmapa Čödrag Gjamtso, 1454 - 1506
** 8.	Karmapa Mikjö Dordže, 1507 - 1554
** 9.	Karmapa Wangčhug Dordže, 1556 - 1603
** 10.	Karmapa Čöjing Dordže, 1604 - 1674
** 11.	Karmapa Ješe Dordže, 1676 - 1702
** 12.	Karmapa Čhangčhub Dordže, 1703 - 1732
** 13.	Karmapa Düdul Dordže, 1733 - 1797
** 14.	Karmapa Tegčog Dordže, 1798 - 1868
** 15.	Karmapa Khačjab Dordže, 1871 - 1922
** 16.	Karmapa Rangdžung Rigpä Dordže, 1924 - 1981
** 17.	Karmapa - spor o tom, či je reinkarnáciou predošlého Karmapu Trinlä Thajä Dordže (1983) alebo Ogyen Trinley Dordže (1985)

## Literatúra
* N. Douglas, M. White: Karmapa, the Black Hat Lama of Tibet, Luzac & Company Ltd, 1976, ISBN 0-7189-0187-8

Kategória:Budhizmus
Kategória:Tibetský budhizmus
Ole Nydahl

**Ole Nydahl** (* 19. marec 1941, Kodaň), je dánsky budhista a učiteľ (láma) vadžrajánového budhizmu v tradícii tibetského smeru Karma Kagjü. 

Ole Nydahl a jeho žena Hannah sa v roku 1969 stali žiakmi šestnásteho Gjalwa Karmapu. Po ukončení trojročného štúdia budhistickej filozofie a intenzívneho meditačného tréningu – vrátane odkazu na jedinečné buddhistické praxe diamantovej cesty nazývané „Prenos vedomia“ (tib. *Phowa*) – začal Ole Nydahl učiť budhizmus v Európe na žiadosť 16. Karmapu. Do dnešného dňa založil viac ako 660 (k septembru 2022) centier budhizmu diamantovej cesty v 67 krajinách sveta.

Ole Nydahl je autorom niekoľkých kníh vrátane *Ako sa veci majú*,* Buddhovia zo strechy sveta*, *Mahámudra*, *Jazda na Tigrovi* a *Buddha a láska*.

## Knihy
* O. Nydahl: *Ako sa veci majú, živý prístup k buddhizmu*, Spoločnosť buddhizmu Diamantovej cesty - Karma Kagjü, 2003, ISBN 80-968937-0-X
* O. Nydahl: *Buddhovia zo strechy sveta*, Spoločnosť buddhizmu Diamantovej cesty - Karma Kagjü, 2005, ISBN 80-968937-1-8

## Iné projekty
 

Kategória:Budhizmus
Kategória:Tibetský budhizmus
Šamar Rinpočhe

**Šamar Rinpočhe** alebo **šamarpa** je druhý najvyšší láma línie Karma Kagjü. Línia jeho inkarnácií bola vždy v úzkom spojení s líniou Gjalwa Karmapov a pomáha zabezpečiť neprerušený prenos ústneho podania učení. Prvýkrát sa narodil ako Khädrub Dragpa Sengge (1284 – 1349) ako hlavný žiak 3. Karmapu Randžung Dordže. Po Karmapovi je považovaný za druhého vedome sa inkarnujúceho lámu Tibetu. Jeho zrodenie bolo naplnením predpovede 2. Karmapu Karma Pakši o tom, že „budúci Karmapovia sa budú manifestovať v dvoch formách“.

Mipham Čhökji Lodrö (*1952), 14. Šamarpa, opustil v dôsledku čínskej invázie Tibetu v roku 1959 po boku 16. Karmapu Tibet. Do roku 1979 dostal od 16. Karmapu v kláštore Rumtek v indickom Sikkime všetky náuky a odkazy línie Karma Kagjü. Odvtedy cestuje po celom svete a učí v mnohých centrách Karma Kagjü. Hlavne vďaka jeho aktivite bola v roku 1992 objavená 17. inkarnácia Karmapu, Thaje Dordže. Oficiálne ho intronizoval v roku 1994 v Novom Dílí na pôde Karmapovho medzinárodného buddhistického inštitútu (KIBI).

Obdobne, ako sú Karmapovia považovaní za nositeľov Čiernej koruny, sú Šamarpovia nositeľmi Červenej koruny.

## Iné projekty

## Externé odkazy
* Kunzig Šamar Rinpočhe oficiálna stránka
* Stránky Šamar Rinpočhe v češtine
* Zdroj tohto článku

Kategória:Budhistickí mnísi
Bódhi (prebudenie)

**Bódhi** (- v sanskrite aj v páli; písmom dévanagárí: बोधि; doslovný význam: "prebudenie, bdenie, precitnutie, poznávanie"; iné názvy: **osvietenie, precitnutie, prebudenie**, nepresne **[[budhovstvo]]**; japonský ekvivalent je satori) je v budhizme prebudenie, t.j. *vykupujúce poznanie, zásadná zmena perspektívy, ktorá odhaľuje všetky doterajšie názory na svet, seba samého, cieľ spásy, vykúpenie a k nim smerujúce cesty ako ilúziu.* Bódhi neprebieha na intelektuálnej ani kognitívnej úrovni. Bódhi ničí korene zla, nenávisti, zaslepenia a podobne, ruší karmu, ukončuje putovanie existenciami (sansára). 

Bódhi vedie k prebudeniu zo spánku a klamov zapríčinených nečistotami (kilésa) a k pochopeniu
4 ušľachtilých právd (sačča). Existujú 3 druhy bódhi: sávakabódhi (prebudenie ušľachtilého žiaka, t.j. arahata), paččéka-bódhi (prebudenie toho, kto dosiahol tento cieľ samostatne) a sammá-bódhi (prebudenie dokonalo probudeného, t.j. buddhu). 

Pri podrobnejšom pohľade existuje veľké množštvo definicií pojmu bódhi; budhistické komentáre okrem významu strom prebudenia (pozri bódhi (strom)) poskytujú ešte vo všeobecnosti tri ďalšie definície bódhi :
*arija-magga (t.j. chodník svätosti)
*nirvána
*sabbaňňutá-ňána(t.j. (Buddhova) vševedúcnosť)

Takéto prebudenie dosiahol napr. Gautama Budha. Buddhovo bódhi sa nazýva ,dokonalé prebudenie (sammá-sambódhi).

Bytosti, ktoré sa rozhodli dosiahnuť osvietenie s motiváciou byť schopné pomáhať ostatným bytostiam, sa nazývajú bódhisattvovia.

## Referencie

Kategória:Budhizmus
Krásno

**Krásno** môže byť:
* pojem z filozofie, pozri krásno (filozofia)
* priemyselné mesto v okrese Čadca, pozri Krásno nad Kysucou
* obec v okrese Partizánske, pozri Krásno (okres Partizánske)
* chránené územie, pozri Krásno (chránený areál)
* mesto v okrese Sokolov v Česku, pozri Krásno (okres Sokolov)
Popolnicové pole

**Popolnicové pole** môže byť:
*väčšie pohrebisko so žiarovými hrobmi (nemusia to byť len popolnicové hroby) , čiže väčšie žiarové pohrebisko, pozri pod žiarové pohrebisko
*pohrebisko s (prevažne) popolnicovými hrobmi , čiže popolnicové pohrebisko, pozri popolnicové pohrebisko

**Popolnicové polia** môže byť aj: 
*súhrnné označenie pre kultúrne komplexy :
** (a) v strednej bronzovej dobe na území dnešného rumunského Podunajska, a 
** (b) v mladšej a neskorej bronzovej dobe v strednej Európe, t.j. tzv. kultúry popolnicových polí
*len kultúrne komplexy v mladšej a neskorej bronzovej dobe, t.j. tzv. kultúry popolnicových polí

## Referencie
Olduvai

**Olduvai** (iné názvy: **Olduwai**, **Oldowai**, **Oldoway**) môže byť:
*archeologická lokalita v Tanzánii, pozri Olduvai (roklina)
*archeologická kultúra, pozri olduvan
*paleomagnetická stratigrafická jednotka  (cca 1,95 miliónov až 1,75 miliónov rokov pred Kr.) s rovnakou orientáciou magnetického poľa Zeme ako dnes, pozri Olduvai (paleomagnetická jednotka)
Theo Jörgensmann

**Theo Jörgensmann** (* 29. september 1948, Bottrop, Západné Nemecko – † 6. október 2025, Brüel, Nemecko) bol nemecký klarinetista a jazzový hudobný skladateľ. Ako profesionálny hudobník pôsobil od roku 1974.

## Diskografia
* 1976: Theo Jörgensmann Quartet and Perry Robinson *in time*
* 1980: Clarinet Summit : John Carter, Perry Robinson, Gianluigi Trovesi *You better fly away*
* 1983: Theo Jörgensmann *Laterna Magica* solo
* 1984: Andrea Centazzo Mitteleuropa Orchestra : Enrico Rava, Gianluigi Trovesi, Carlo Actis Dato, Albert Mangelsdorff, Carlos Zingaro, Franz Koglmann *Doctor Faustus*
* 1999: Theo Jörgensmann Quartet *ta eko mo*
* 2000: Theo Jörgensmann Quartet *Snijbloemen*
* 2001: Theo Jörgensmann Eckard Koltermann *Pagine Gialle*
* 2002: Theo Jörgensmann Quartet *Hybrid Identity*
* 2005: Marcin Oleś Jörgensmann Bartłomiej Oleś *Directions*
* 2005: Theo Jörgensmann *Fellowship*
* 2007: Oleś Jörgensmann Oleś *Live in Poznań 2006*
* 2008: Trio Hot *Jink*
* 2015: Contact 4tett „Loud Enough To Rock The Kraut“

## Referencie

## Literatúra
* *Dita von Szadkowski*:  *Grenzüberschreitungen* Jazz und sein musikalisches Umfeld der 80er Jahre ISBN 3-596-22977-4
* *Theo Jörgensmann Rolf-Dieter Weyer*: *Kleine Ethik der Improvisation* ISBN 3-924-272-99-9

## Iné projekty

## Externé odkazy
* Theo Jörgensmann v hudobnej databáze Discogs

Kategória:Nemeckí hudobní skladatelia
Kategória:Klarinetisti
Kategória:Džezoví hudobníci
Kategória:Skladatelia džezovej hudby
Kategória:Skladatelia vážnej hudby 20. storočia
Alvan Clark

**Alvan Clark** (* 8. marec 1804, Ashfield, Massachusetts, USA – † 19. august 1887, Cambridge, Massachusetts, USA)  bol americký astronóm a optik, zakladateľ známej firmy *Alvan Clark & Sons* na výrobu objektívov a ďalekohľadov pomocou ktorých boli objavené mesiace planéty Mars a sprievodca Síria.

Clarkova firma sa špecializovala na výrobu objektívov pre stavbu refrakčných teleskopov. Sklo odoberali z Paríža.
Vyrobili niekoľko z najväčších refraktorov na svete. Okrem iných najväčší na svete v Yerkes Observatory, druhý najväčší v Lick Observatory a refraktor v Pulkovskom observatóriu. Celkovo postavila Clarkova firma päť razy aktuálne najväčší refraktor na svete.

Jeden z jeho synov, Alvan Graham, objavil sprievodcu Síria; druhý syn, George Bassett Clark, bol akcionárom firmy.

Sú po ňom pomenované krátere na Mesiaci a na Marse.

## Referencie


## Literatúra
* D. J. Warner, R. B. Arial: *Alvan Clark & Sons, Artists in Optics.* Willmann-Bell, Richmond 1995, ISBN 0-943396-46-8.

## Iné projekty

## Externé odkazy

* Biografia
* W.W. Payne: ''The Life and Achievements of Alvan Clark.'' Sidereal Messenger, vol. 6 (1887), pp. 250-253. 
* A. Clark: ''Autobiography of Alvan Clark.'' Sidereal Messenger, vol. 8 (1889), pp. 109-117. 

Kategória:Astronómovia USA
Kategória:Optici USA
Kategória:Osobnosti z Massachusetts
Krásno (filozofia)

**Krásno** je to, čo v skutočnosti poznávame a prežívame ako krásne javy.

Podľa synkriticizmu je to jeden z cieľov kultivovania; ťažsie dosiahnuteľné ako ošklivé.

Kategória:Estetika
Igwisi Hills

**Igwisi Hills** je názov troch pleistocénnych až holocénnych vulkánov prevažne kimberlitového zloženia, nachádzajúcich sa v severozápadnej časti Tanzánie. Sopky sa nachádzajú na západnom konci tanzánskeho kratónu, bokom od ostatných sopiek, ktoré sú lokalizované pozdĺž tanzánskej časti Východoafrického riftu - Gregryho riftu. Vek hornín, ani poslednej erupcie Igwisi Hills nie je datovaný.

## Externé odkazy
* www.volcano.si.edu  - komplex Igwisi Hills na Global Volcanism Program 

Kategória:Sopky Tanzánie
Kategória:Troskové kužele
Izumbwe-Mpoli

**Izumbwe-Mpoli** je skupina dvoch troskových kužeľov pravdepodobne holocénneho veku, nachádzajúcich sa severovýchodne od kaldery Ngozi v Tanzánii. Tieto pyroklastické kužele predstavujú najmladšiu fázu vulkanickej aktivity panvy Songwe.

## Externé odkazy
* www.volcano.si.edu  - vulkanické pole Izumbwe-Mpoli na Global Volcanism Program 

Kategória:Sopky Tanzánie
Kategória:Troskové kužele
Kieyo

**Kieyo** je v súčasnosti neaktívny statovulkán prevažne trachytického zloženia, nachádzajúci sa severozápadne od jazera Nyassa v Tanzánii. Posledná fáza sopečnej aktivity vytvorila niekoľko maarov (viaceré su zaliate vodou) a troskových kužeľov obkolesujúcich sopku a lávové prúdy bazaltového zloženia, nachádzajúce sa južne od hlavného masívu sopky. Posledná erupcia sa odohrala približne v roku 1800 z dvoch parazitných kráterov pozdĺž severozápadného zlomového systému.

## Externé odkazy
* www.volcano.si.edu - stratovulkán Kieyo na Global Volcanism Program 

Kategória:Sopky Tanzánie
Kategória:Stratovulkány
Kategória:Dvojtisícovky v Tanzánii
Ngozi

**Ngozi** môže byť:
* meno v jayzku igbo, používané v Nigérii, znamenajúce *bohom požehnaný*
* mesto v Burundi, pozri Ngozi (Burundi)
* mesto v Zambii, pozri Ngozi (Zambia)
* sopečná kaldera v Tanzánii, pozri Ngozi (sopka)
* privincia v Burundi, pozri Ngozi Province
* duch v náboženstvách južnej Afriky, pozri Ngozi (mytológia)
Ngozi (sopka)

**Ngozi** je názov vulkanickej kaldery vyplnenej vodou (rozmery kalderového jazera sú 1,5&nbsp;×&nbsp;2,5&nbsp;km), nachádzajúcej sa v pohorí Poroto Ridge v Tanzánii. Je tvorená prevažne tachytickými až fonolitickými horninami so stenami vysokými 150-300&nbsp;m. Okolo stien kaldery sú umiestnené viaceré pyroklastické troskové kužele, najmladšie sa nachádzajú v severnej časti.

## Externé odkazy
* www.volcano.si.edu - kaldera Ngozi na Global Volcanism Program 

Kategória:Sopky Tanzánie
Kategória:Kaldery
Usangu

Panva **Usangu** je morfologická vyvýšenina, nachádzajúca sa severovýchodne od pohoria Poroto Ridge, tvorená prevažne fonolitickými lávovými dómami, rozmiestnených pozdĺž severovýchodnej zlomovej línie. Mladšie produkty vulkanickej aktvity sú sustredené na juhozápadnom okraji panvy.

## Zoznam vulkanických foriem poľa Usangu
* **Lávové dómy**
** Chaholo - 1 436 m
** Chambaji - 1 402 m
** Chamonegra - 1 254 m
** Champalala - 1 266 m
** Chankorogo - 1 251 m
** Cheyu - 1 512 m
** Chigowe - 1 230 m
** Chikose - 1 423 m
** Ilongo - 1 314 m
** Kongolo - 1 242 m
** Machioto - 1 228 m
** Ngalupala - 1 379 m
** Ntumbi - 2 197 m
** Sangula - 1 205 m
** Uhambule - 1 254 m
** Wuzi - 1 413 m

## Externé odkazy
* www.volcano.si.edu  - vulkanické pole Usangu na Global Volcanism Program 

Kategória:Sopky Tanzánie
Kategória:Lávové dómy
TVA

náhľad|Sídlo na Vyšehradskej 4 v Bratislave

**TVA** bola prvá reklamná súkromná televízia, ktorá na Slovensku vysielala od 5. mája 2003 a ukončila vysielanie v priebehu roka 2012. Taktikou televízie bol princíp inteligentnej reklamy – symbióza publicistiky, reportážnej a umeleckej kamery.

TVA vychádzala z modelu obchodných televízií v Spojených štátoch amerických, Kanade a Austrálii. Od začiatku svojej existencie sa TVA profilovala na prezentáciu tovaru a služieb. Systém vysielania bol 24 hodinové vysielanie pozostávajúce z 3 hodinových komponovaných blokov rotujúcich 8-krát denne a 56-krát týždenne. Programová štruktúra sa skladala z 9 tematických okruhov, prezentácie v rozsahu 3 – 10 min a štandardných reklamných spotov.

Stanicu prevádzkovala firma Panonia Media Production spol. s r.o., ktorá vznikla 19. septembra 2000.

Kategória:Televízne stanice na Slovensku
Kategória:Vzniklo v 2003
Christopher Clavius

**Christopher Clavius** (* 25. marec 1538, Bamberg, Nemecko – † 6. február 1612, Rím, Taliansko) bol nemecký jezuitský matematik a astronóm, jeden z osemčlennej komisie pre reformu kalendára, ktorú vymenoval pápež Gregor XIII.

Vo svojich astronomických knihách spochybňoval Kopernikov heliocentrizmus. Napísal viacero matematických kníh, kde sa venoval euklidovým *Základom*, komentoval Sacroboscove dielo Tractatus de Sphaera, všeobecnej algebre, astrolábu, aritmetike a geometrii. 

Je po ňom pomenovaný kráter na Mesiaci (Clavius)  a Claviov zákon.

## Referencie

## Iné projekty

## Externé odkazy

* Catholic Encyclopedia 1917 
* Biografia 
* Opera Mathematica  
* Clavius, Christoph; Baldini, Ugo; Napolitani, Pier Daniele (eds.), ''Corrispondenza'', 1992 (1,15 GB)  

Kategória:Nemeckí astronómovia
Kategória:Nemeckí matematici
Kategória:Nemeckí jezuiti
Gérard Maurice Clemence

**Gérard Maurice Clemence** (* 16. august 1908 – † 22. január 1974) bol americký astronóm, ktorý sa venoval nebeskej mechanike. Známymi sa stali jeho štúdie pohybov telies v slnečnej sústave, času a astronomických konštánt. Vypracoval detailnú analýzu pohybov Merkúra a Marsu.

Kategória:Narodenia v 1908
Kategória:Úmrtia v 1974
Kategória:Astronómovia USA
Kategória:Osobnosti z Rhode Islandu
Džabal Zubajr

**Džabal Zubajr** alebo **Džabal Zebajir** (prepis podľa miestnej výslovnosti: *Džebel Zubajr* alebo *Džebel Zebajir*) je štítový vulkán, nachádzajúci sa v riftovom systéme Červeného mora, jeho vrcholy tvoria ostrov rovnakého mena patriaci Jemenu a zopár priľahlých ostrovčekov (**Haycock**, **Quoin**, **Saba**, **Saddle**, atď.). Sopka bola vybudovaná v dvoch explozívnych fázach, prerušených obdobím pokoja. Mladšia fáza sa vytvorila viaceré lávové prúdy prevažne bazaltového zloženia, najmä na morfologicky mladších ostrovčekoch (Centre Peak, Saba, Haycock). Posledná aktivita je dokumentovaná z ostrova Saddle z 19. storočia.

## Externé odkazy
* www.volcano.si.edu – ostrov Džebel Zubair na Global Volcanism Program 

Kategória:Ostrovy Jemenu
Kategória:Ostrovy Červeného mora
Kategória:Sopky Jemenu
Kategória:Štítové vulkány
Heber Doust Curtis

**Heber Doust Curtis** (* 27. jún 1872, Muskegon, Michigan, USA – † 9. január 1942, Ann Arbor) bol americký astronóm, ktorý sa zaoberal fyzikou hviezd a hmlovín. V roku 1904 objavil, že hviezda Kastor A je spektrálnou dvojhviezdou. Objavil aj jednu planétku (23400) A913 CF.

## Referencie

Kategória:Astronómovia USA
Kategória:Objavitelia planétok
Kategória:Absolventi University of Virginia
Kategória:Osobnosti z Michiganu
Alojz Cvacho

**Alojz Cvacho** (* 22. máj 1908 – † 18. júl 1993) bol slovenský astronóm-amatér, ktorý zakladal a pôsobil v prvom astronomickom kabinete na Slovensku v Okresnom astronomickom kabinete v Trenčíne.

Kategória:Narodenia v 1908
Kategória:Úmrtia v 1993
Kategória:Slovenskí astronómovia
Džazíra Džabal Zukar

**Džazíra Džabal Zukar** (iné názvy: **Džazíra Džabal Zukur, Džabal Zukar, Džabal Zukur, Az-Zukar, Az-Zukur, Zukar, Zukur**; v miestnej výslovnosti je namiesto slova Džabal slovo *Džebel*) je najsevernejší ostrov skupiny ostrovov Zukar-Háníš ležiacich v Červenom mori a patriacich Jemenu. Ostrov je tvorený štítovou sopkou (ktorá sa volá: **Džabal Zukar, Džabal Zukur, Az-Zukar, Az-Zukur, Zukar, Zukur**; v miestnej výslovnosti je namiesto slova Džabal slovo *Džebel* ) relatívne mladého, holocénneho veku. Na rozdiel od iných sopiek v Červenom mori (Džabal at-Tajr a Džabal Zubajr) sa Zukar nachádza v plytkejších vodách. Na stavbe ostrova sa podieľa niekoľko pyroklastických troskových kužeľov lávových prúdov prevažne bazaltového zloženia.

## Externé odkazy
* www.volcano.si.edu - ostrov Zukur na Global Volcanism Program 

Kategória:Ostrovy Jemenu
Kategória:Ostrovy Červeného mora
Kategória:Sopky Jemenu
Kategória:Štítové vulkány
Háníš

**Háníš** (arabsky هانيش) je ostrov vulkanického pôvodu, nachádzajúci sa v Červenom mori, patriaci pod správu Jemenu. Ostrov a niekoľko menších priľahlých ostrovčekov predstavujú vynorený vrchol masívneho štítového vulkánu. Na hlavnom ostrove (dĺžka cca. ) sa nachádza niekoľko troskových kužeľov, ktoré tvoria jeho hrebeň. Po oboch stranách ostrova sa nachádzajú lávové prúdy, prevažne bazaltového zloženia.

## Externé odkazy
* www.volcano.si.edu – ostrov Háníš na Global Volcanism Program 

Kategória:Ostrovy Jemenu
Kategória:Ostrovy Červeného mora
Kategória:Sopky Jemenu
Kategória:Štítové vulkány
Džabal at-Tajr (vrch)

**Džabal at-Tajr** ( – *vtáčí vrch*; prepis podľa miestnej výslovnosti: *Džebel el-Tejr*) je názov vulkanického vrcholu na rovnomennom ostrove (*[[Džazíra Džabal at-Tajr]]* - ) pod správou Jemenu. Nachádza sa v Červenom mori, asi   východne od pobrežia Jemenu,   západne od pobrežia Eritrey a   juhozápadne od Farisianských ostrovov. Priemer ostrova je asi , najvyšší bod je  nad hladinou mora. Na ostrove sa od roku 1996 nachádza menšia vojenská základňa jemenskej armády. Ostrov nemá žiaden prírodný zdroj vody a okrem vojakov nie je trvalo obývaný (s výnimkou sezónneho pobytu rybárov).

Celý ostrov je vulkanického pôvodu, základňa prevažne bazaltového stratovulkánu sa nachádza asi  pod hladinou mora. Je to najsevernejšie položený vulkán v Červenom mori. Do konca septembra 2007 bol považovaný za vyhasnutý, posledná erupcia sa odohrala pred 124 rokmi.

## Geologická stavba
Sopka je pomerne mladá – holocénna, mladé bazaltové lávové prúdy typu pahoehoe sú sústredené okolo krátera *Džebel Duchan* a radiálne sa rozširujúcich trhlín krátera. Pyroklastické troskové kužele sa nachádzajú pozdĺž severozápadného a južného pobrežia ostrova. V 18. a 19. storočí bolo zaznamenaných niekoľko explozívnych erupcií.

### Erupcia v roku 2007
30. septembra 2007 sa sopka po sérii troch menších zemetrasení znovu prebudila k životu. Pri pátraní po nezvestných vojakoch zo zakladne na ostrove bola jemenskou pobrežnou strážou požiadaná o pomoc kanadská fregata Toronto. Fregata bola súčasťou flotily NATO, ktorá sa práve prechádzala Suezským prieplavom. Podľa prvých správ bol celý ostrov pokrytý rozliatou lávou.

## História
Ostrov bol známy už od staroveku (pod menom *Saiban*), keď bol dôležitým navigačným bodom lodných trás v Červenom mori. Neskôr prešiel pod kontrolu Osmanskej ríše a v roku 1915 bol okupovaný britskou armádou. Na ostrove bol Francúzskom vybudovaný maják (ešte pred britskou okupáciou), po obsadení prešla koncesia na správu majáka pod Britániu a nakoniec na Jemen.

Na ostrov si robila nárok aj Etiópia, po získaní nezávislosti Eritrey prebehol v roku 1995 krátky trojdňový vojenský konflikt. V roku 1996 bola na ostrove vybudovaná menšia základňa jemenských ozbrojených síl a dve pozorovateľne.

## Iné projekty
.

## Externé odkazy
* www.volcano.si.edu  – ostrov Džebel at-Tair na Global Volcanism Program 

Kategória:Ostrovy Jemenu
Kategória:Ostrovy Červeného mora
Kategória:Sopky Jemenu
Kategória:Stratovulkány
Kategória:Aktívne sopky
Haniš

**Haniš** bol pomocník sumerského boha počasia Iškura (Adad) a slnečného boha Šamaša. 
Spolu so Šullašom zvestovali búrky a zlé počasie.

Kategória:Sumerskí bohovia
Alid

**Alid** je značne erodovaný stratovulkán, osamote stojaci v Danakilskej depresii v Eritrei. Je tvorený štruktúrnym dómom vyzdvihnutých sedimentov pokrytých bazaltovo-ryolitovými lávovými prúdmi. Vek vulkánu sa odhaduje na pleistocén až holocén. Staršia stavba je tvorená pemzami ryolitového zloženia. Produkty mladšej aktivity sa nachádzajú na západnej strane vulkánu a sú tvorené lávovým poľom erupcie plínijskeho typu. Na severných svahoch pretrváva fumarolická aktivita.

## Externé odkazy
* www.volcano.si.edu  - stratovulkán Alid na Global Volcanism Program (anglicky)

Kategória:Sopky Eritrey
Kategória:Stratovulkány
Védčina

**Védčina** alebo **jazyk véd** alebo **védsky sanskrit** je staršia forma sanskritu (ojedinele považovaná za samostatný jazyk). Boli v ňom písané védy, najstaršie hinduistické literárne pamiatky.

Kategória:Sanskrit
Kornčina

**Kornčina** (iné názvy: **cornwallčina**, **cornwalčina**; zriedkavo: **kornijčina**, **kornwallčina**, **kornwalčina**, **kornvalčina**) je v podstate mŕtvy jazyk z britskej podskupiny keltských jazykov, ktorý sa do konca 18. storočia používal v anglickom Cornwalle. V súčasnosti dochádza k jeho znovuoživeniu. 

Jazyk má zhruba 80 % slovnej zásoby spoločných s bretónčinou a 75 % s waleštinou.

## Oživenie

Prvý úspešný pokus o znovuoživenie tohto jazyka vykonali Henry Jenner a Robert Morton Nance na začiatku 20. storočia. Ich jazyk nazvaný zjednotená kornčina (Unified Cornish) sa zakladal na kornčine zo 14. – 15. storočia. Bola normalizovaná výslovnosť a rozšírená slovná zásoba, a to najmä z bretónčiny a waleštiny. 

V roku 1986 Ken George vyvinul alebo upravil kornský pravopis a výslovnosť v takzvanej opravenej kornčine (Revised Cornish), z ktorej sa stala Kernewek Kemmyn (bežná kornčina). Následne ju v roku 1987 Výbor kornského jazyka prijal ako preferovaný systém.

## Referencie

Kategória:Keltské jazyky
Galčina

**Galčina** (nespisovne alebo staršie: *galština*) alebo **galské jazyky** môže byť:
*ako ekvivalent anglického *Gaulish* [či *Gallic*]/francúzskeho *Gaulois*/nemeckého *Gallisch* (v slovenčine staršie: *gallčina*, *gallština*, *gallské jazyky*; nespisovne: *gaulština*, *gaulčina*, *gaulské jazyky*): 
**transalpínska galčina (= jazyk všetkých Keltov Zaalpskej Galie [t. j. zhruba dnešného Francúzska] okrem Helvécie a Belgie)
**transalpínska galčina a cisalpínska galčina (= jazyk nelepontských Keltov v Predalpskej Galii), niekedy spolu s lepontčinou (= jazyk Lepontov v Predalpskej Galii) a/alebo spolu s galatčinou (jazyk Galaťanov v strede Malej Ázie), pozri galčina (Galia)
**kontinentálne keltské jazyky okrem iberokeltských jazykov, niekedy navyše okrem lepontčiny (prípadne aj okrem cisalpínskej galčiny) a/alebo galatčiny, a niekedy plus stará britčina , pozri pod kontinentálne keltské jazyky
**kontinentálne keltské jazyky
**staršie: kontinentálne keltské jazyky a britské jazyky (inými slovami: všetky keltské jazyky okrem prakeltčiny a goidelských jazykov), pozri pod keltské jazyky
*ako ekvivalent anglického *Gaelic*:
**škótska gaelčina
**gaelčina

## Iné projekty

## Zdroje
Mančina

**Mančina** (iné názvy: **manská gaelčina**, **manx**, **manxština**; po mansky *Yn Ghaelg* / *Yn Ghailckpo*, ) je takmer mŕtvy jazyk používaný na ostrove Man. Patrí do goidelskej (gaelskej) podskupiny ostrovnej skupiny keltských jazykov.

Mančina sa oddelila od stredoírčiny v rokoch 9001600 po Kr. Bežne sa používala ešte v 19. storočí, no v 20. storočí ju ovládali už len najstarší obyvatelia ostrova. Posledný človek, pre ktorého bola mančina materinským jazykom zomrel v roku 1974. Od konca 20. storočia sa však úrady snažia oživiť jazyk umelo (vyučovaním na školách, cez knihy a podobne). V roku 2011 priznalo schopnosti v ovládaní mančiny na ostrove 1 823 ľudí. 

## Referencie

## Iné projekty

## Zdroj

Kategória:Keltské jazyky
Dalmatínčina

**Dalmatínčina** alebo **dalmátčina** je mŕtvy jazyk patriaci medzi balkánske románske jazyky, ktorý sa používal od stredoveku do konca 19. storočia v pobrežných mestách Dalmácie - Zara (Zadar), Traù (Trogir), Spalato (Split), Ragusa (Dubrovník), Cattaro (Kotor) a na priľahlých ostrovoch Veglia (Krk), Cherso (Cres), Arbe (Rab).

Kategória:Románske jazyky
Novogréčtina

náhľad|Rozšírenie novogréčtiny

**Novogréčtina** (iné názvy: **nová gréčtina**, **[[gréčtina]]**; zriedkavo: **novodobá gréčtina**, **moderná gréčtina**; po novogrécky: *νέα ελληνική* (*γλώσσα*) - nea elliniki (glóssa), *νεοελληνική* (*γλώσσα*) - neoelliniki (glóssa), *νέα ελληνικά* - nea ellinika,  *νεοελληνικά* - neoellinika, *ελληνική* (*γλώσσα*) - elliniki (glóssa), *ελληνικά* - ellinika) je jazyk patriaci medzi grécke jazyky. Jazyk v súčasnosti používajú Gréci z Grécka, Turecka a Cypru. Dnes je úradným jazykom v Grécku a na Cypre, a tým aj v Európskej únii.

Ako symbolický začiatok novogréčtiny sa obyčajne uvádza rok 1453 (pád Byzantskej ríše), alternatívne sa však v literatúre začiatok novogréčtiny kladie do roku 1500 alebo už do 11./12. storočia (prvé viac-menej novogrécke eposy) či naopak až do polovice 17. storočia (krétska renesancia). 

Novogréčtina nadväzuje na helenistické koiné (čiastočne na starogréčtinu), aj keď od nich vykazuje veľké rozdiely, najmä vo výslovnosti. 

Rozlišuje sa archaizujúci literárny jazyk *[[kathareusa]]* „čistý“ jazyk a „ľudový“ jazyk *[[dimotiki]]*.

## Dejiny
Dejiny modernej gréčtiny siahajú do 6. stor. po Kr., keď sa dovtedy u všetkých Grékov používaný koiné (κοινή) jazyk začal rozpadať na viacero menších jazykov podľa geografických polôh. Okrem toho sa do dovtedy čistej gréčtiny dostali niektoré latinské slová, nakoľko na východe ešte stále žila rímska komunita. Latinský pôvod má napr. slovo η πόρτα (i porta - dvere), toto slovo je prebrané z latinského porta (dvere). 

V 12. stor. po Kr. grécke písmeno η (éta) zmenilo výslovnosť na ítu (i). To zapríčinilo nesúhlas niektorých anatólskych Grékov a vytvorenie nových gréckych jazykov, ako naprílad kappadóckej či pontskej gréčtiny. Taktiež sa prestala vyslovovať hláska h.
  
Po páde Byzantskej ríše (1453) nastala značná turkizácia ľudovej gréčtiny, ktorá prehĺbila priepasť medzi klasickou atičtinou (pretrvávajúcou najmä vo východnej cirkvi) a ľudovým jazykom. Turecké slová sa používajú hlavne pri pomenovaniach povolaní. Napr. starogrécke slovo o ιχθυς (o ichthis - ryba), sa zmenilo na  το ψάρι (to psari). Začiatkom 19. storočia bol umelo vytvorený archaizujúci oficiálny jazyk kathareusa, čo je akýsi prechod medzi klasickou atičtinou a vtedajším dimotiki, očistený o cudzie slová. Tento jazyk vytvorili grécki vzdelanci, ktorí hlásali návrat ku klasickej gréčtine, bez latinských a tureckých slov. Jazyk sa však u ľudu neujal. Kathareusou dnes hovoria predovšetkým vzdelanci a používa sa v odbornom a slávnostnom písomnom prejave. Tzv. dimotiki je (medzičasom kodifikovaný) novodobý jazyk založený na ľudovej reči, ktorá vznikla už v stredoveku. Až do konca 19. storočia mala v písomnom a oficiálnom prejave prevahu kathareusa, dnes je to naopak a kathareusa postupne ustúpila do pozadia v prospech dimotiki. 

## Delenie
novogréčtina:
* kathareusa
* dimotiki
* geografické nárečia (považované aj za samostatné jazyky):
** kapadóčtina
** pontčina
** tsakončina
** griko (v Taliansku)
** jevančina (nedávno vymretý jazyk gréckych Židov)
** cyperská gréčtina

## Gramatika a výslovnosť

## Písmo

Kategória:Gréčtina
Paleosardínčina

**Paleosardínčina** alebo **sardínčina** je mŕtvy jazyk používaný v staroveku na Sardínii. Klasifikuje sa ako samostatný jazyk v rámci indoeurópskych jazykov. Vie sa o ňom málo. Prevážením latinského vplyvu na paleosardínčinu zrejme vznikla dnešná sardínčina.

Kategória:Indoeurópske jazyky
Gleb Alexandrovič Čebotariov

**Gleb Alexandrovič Čebotariov** (; * 1. august 1913 – † 4. august 1975) bol ruský astronóm, ktorý sa venoval nebeskej mechanike a teoretickej astronómii. Pod jeho vedením sa spacúvali vedecké dáta z umelých družíc.

Kategória:Ruskí astronómovia
Kategória:Absolventi Petrohradskej štátnej univerzity
Alexandr Andrejevič Čikin

**Alexandr Andrejevič Čikin** (* 27. január 1865 – † 25. júl 1924) bol ruský optik a astronóm-amatér, jeden zo zakladateľov Ruského zväzu astronómov. Pod jeho vedením začali pracovať známi optici a konštruktéri Maksutov a Ponomariov.

Kategória:Narodenia v 1865
Kategória:Úmrtia v 1924
Kategória:Ruskí astronómovia
Pomorančina

**Pomorančina** je súhrnné označenie pre vymreté západoslovanské nárečia, ktorými hovorili Slovania na pobreží Baltského mora západne od dolnej Visly a východne od Trave v dnešnom Meklenbursku-Predpomoransku v Nemecku a Západnom Pomoransku v Poľsku v 6. - cca. 18 stor. (väčšina pomoransky hovoriacich prešla na nemčinu už na začiatku novoveku). Na západe pomorančina hraničila s polabčinou, na východe s kašubčinou a severnou slovinčinou. 

Menšina autorov zaraďuje najmä kašubčinu, ale aj severnú slovinčinu, pod pomorančinu. Keďže kašubčina nie je vymretý jazyk, možno v takomto chápaní aj pomorančinu chápať ako živý jazyk či živé nárečie. Ojedinele sa možno stretnúť aj s rozšírením pojmu pomorančina na všetky slovanské (aj typicky poľské) nárečia Pomoranska.

Kategória:Západoslovanské jazyky
Enlightenment

Prostredie **Enlightenment** (známe aj pod skratkou **E**) je open source správca okien pre systém X Window, ktorý môže byť použitý ako samostatné prostredie, alebo súčasne s desktopovým prostredím napr. GNOME alebo KDE. Prostredie poskytuje bohatý zoznam vlastností, zahŕňajúcich podporu pre témy a pokročilejšiu grafiku bez veľkej straty výkonu. 

Posledné stabilné vydanie je 0.16.8.4. Verzia 0.17 (prezývaná *DR17*), je v súčasnosti vo vývoji. DR17 je zamerané na poskytnutie plne vybaveného správcu plochy založeného na nových knižniciach Enlightenment Foundation Libraries (EFL). Je kompletne prepísaný od DR16 s cieľom posktytnuť prostredie pre embedded systémy a pracovné stanice.

## História
Prvá verzia Enlightenmentu bola vydaná Rasterom (Carsten Haitzler) 30. októbra, 1996

## Vlastnosti verzie 0.16
* Koncept mreže (horizontálne aj vertikálne rozmiestnenie) virtuálnych plôch.
* Desktop dragbar.
* Skupinovanie okien.
* Ikonifikácia - minimalizovanie okien do ikon.
* Možnosť zmeniť okraje okien (alebo odstránenie okrajov)
* Priradenie klávesových skratiek.

Jeden z cieľov tohto správcu je byť tak konfigurovateľný, ako sa len dá (pomocou dialógových okien).

## Vlastnosti verzie 0.17
DR17 je v súčasnosti vývojový kód, ale spoľahlivo kód poskytuje tieto vlastnosti:
* Plne témovatelné (téma sa dá zmeniť z menu, ale aj z príkazového riadku).
* Mrežu virtuálnych plôch (virtuálne plochy. môžu byť definované v horizontálnom aj vertikálnom smere).
* Modulárny návrh - umožňuje dynamicky načítať externé moduly. Aktuálne sú všetky moduly súčasťou prostredia.
** Prepínač plôch.
** *iBar* a *Engage*, dva animované spúštače aplikácií.
** Taskbar - lišta úloh.
** Tieň pre okná - Drop shadow.
** Sledovanie nových e-mailov - *embrace*.
** Poznámky na ploche.
** Analógové, alebo digitálne hodiny.
** *dEvian* - základný čítač RSS správ.
** Montovanie diskov.
** *Evolume* - mixér zvukovej karty  ALSA.
** Indikátor batérie, rýchlosti CPU a teploty.
** Sledovanie záťaže systému.

* Jeden, alebo viacej panelov (*Shelves*) pre správu umiestnenia modulov .
* Animované a interaktívne pozadie plochy, položiek menu, iBar položiek a záložiek na ploche.
* Nastavenie pre tiene okien, ikonifikáciu, maximalizáciu.
* Definovateľné nastavenie klávesových skratiek.
* Podpora pre viac jazyčnosť.

## Iné projekty

## Externé odkazy
* Oficiálne stránky (anglicky)
* Enlightenment na stránkach Freedesktop.org  (anglicky)

Kategória:Desktopové prostredia
Kategória:X Window System
Dardské jazyky

**Dardské jazyky** sú skupina indoiránskych jazykov, spojovací článok medzi indoárijskými a iránskymi jazykmi, používané v Kašmíre (India) a v priľahlých oblastiach Pakistanu a Afganistanu. Sú to jazyky Dardov. Patrí sem napríklad kašmírčina.

Postavenie dardských jazykov ako genetického zoskupenia (teda jazykovej "rodiny") je sporné. Podľa viacerých autorov ide skôr iba o kolektívne označenie pre viacero samostatných indoiránskych jazykov/zoskupení.

V starších deleniach sa zaraďujú ako samostatná vetva indoiránskych jazykov, v novších sú pod (novo)indoárijskými jazykmi (severozápadné indoárijské jazyky). V starších deleniach zahŕňali aj núristanské jazyky (=káfirské jazyky, západodardské jazyky), v novších sa tieto považujú za samostatné zoskupenie (pozri indoiránske jazyky).

## Delenia

Príklad staršieho delenia:
*západodardské jazyky (=núristanské jazyky, káfirské jazyky)
*centrálnodardské jazyky:
**severná podskupina
**južná podskupina
*východodardské jazyky (o.&nbsp;i. kašmírčina)

Príklad novšieho delenia (bez núristanských jazykov) - Ethnologue 2009:
*čitrálske jazyky (=čitralské jazyky):
**khovarčina (=chovárčina, khovár)
**kalaština (=kalaša) - existuje rovnomenný núristanský jazyk
*kašmírčina (=kašmírí)
*kóhistanské jazyky (=kóhistančina v širšom zmysle, kóhistání)
**"bateri"
**čilis
**govro
**kalámčina (=kalámska kóhistančina, gávrí, gárví, dírí, baškarík)
**induská kóhistančina (=kóhistančina v užšom zmysle)
**tiráhčina (=tiráhí)
**torválčina (=torválí)
**†votapúrčina (=votápúrí-kataqal)
*kunarské jazyky
**damélčina (=damélí)
**gavarbátčina (=gavar-bátí)
**grangalčina (=nangalámo-grangalčina) - vrátane nangalámčiny
**šumáštčina (=šumáští)
**pašaiské jazyky (=pašaiština, pašaí):
***severovýchodná pašaiština
***severozápadná pašaiština
***juhovýchodná pašaiština
***juhozápadná pašaiština
*šináske jazyky
**brokskatčina
**savčina (=sáví)
**phalúrčina (=phalura, phalúra, palúla)
**šiná (=šina)
**kóhistanské šiná (=kóhistanské šina)
**"ushojo"

Názvy v úvodzovkách sú uvedené v angličtine.

Niektorí autori medzi dardské jazyky (presnejšie šináske jazyky) zaraďujú aj dumákčinu (dumákí).

## Externé odkazy
*http://multitree.linguistlist.org/codes/dard
*Dardské jazyky na Ethnologue (angl.)
Slověne

**Slověne** môže byť:
*Sloveni
*medzinárodný slavistický časopis vychádzajúci od roku 2012 v Moskve, pozri Slověne (časopis)
Gaetano Latilla

**Gaetano Latilla** (* 10. január 1711, Bari, Taliansko – † 15. január 1788, Neapol), bol taliansky hudobný skladateľ, predstaviteľ neapolskej opernej školy.

Ako chlapec spieval v zbore katedrály v Bari. V roku 1726 ho prijali na konzervatórium Conservatorio S. Maria di Loreto v Neapol, kde študoval u Francesca Manciniho a Giovanniho Veneziana.

V roku 1732 debutoval ako operný skladateľ komickou operou *Li mariti a forza* v neapolskom divadle Fiorentini, ktorá ho okamžite vyniesla medzi najobľúbenejších operných skladateľov Talianska.

V roku 1738 sa stal zástupcom kapelníka v jednom z najslávnejších rímskych chrámov, v bazilike Panny Márie Väčšej. Pokračoval ďalej v opernej tvorbe, ale stal sa aj vyhľadávaným skladateľom chrámovej hudby a oratórií. 

V roku 1753 prijal miesto učiteľa na benátskom konzervatóriu Conservatorio della Pieta a stal sa aj druhým kapelníkom v bazilike sv. Marka. Za trocha podivných okolností, zrejme po akomsi rozpore so zákonom, v roku 1772 Benátky urýchlene opustil a vrátil sa do Neapola.

Zomrel v Neapole 15. januára 1788.

## Opery

## Externé odkazy
* http://www.hoasm.org/VIIIB/Latilla.html
* http://www.operone.de/komponist/latilla.html
* http://www.wqxr.com/cgi-bin/iowa/cla/learning/grove.html?record=5210
* http://opera.stanford.edu/composers/L.html

Kategória:Talianski hudobní skladatelia
Kategória:Osobnosti z Neapola
Veľkomesto

[thumb|[Londýn, mesto, ktoré malo milión obyvateľov už v 19. storočí]]
[thumb|[New York (mesto)|New York, najväčšie veľkomesto Spojených štátov]]
[thumb|[Chicago, jedno z najväčších veľkomiest v USA]]

**Veľkomesto** je mesto, ktoré má viac ako 100 000 obyvateľov.

V súčasnosti silnie trend, ktorý za mestá považuje sídla s viac ako 500 000 obyvateľmi.

## Výskyt
### Veľkomestá na Slovensku
Na Slovensku sa nachádzajú dve veľkomestá: Bratislava a Košice.

### Veľkomestá v Európe
V Európe sú veľkomestami väčšinou (popri iných mestách) hlavné mestá jednotlivých krajín, napríklad Paríž, Londýn. Berlín či Praha. Európske veľkomestá vznikali v čase priemyselnej revolúcie v 19. storočí a rýchlo sa rozrastali až do polovice 20. storočia a odvtedy už k rastu nedochádza. V mnohých mestách západnej Európy od polovice 20. storočia existujú národnostné menšiny, väčšinou prisťahovalci z rozvojových krajín, pričom ich počet sa zvyšuje, čo spôsobuje zhoršovanie ekonomickej a bezpečnostnej situácie.

### Veľkomestá v Ázii
Vo východnej Ázii dochádza od začiatku 90. rokov 20. storočia k prudkému rozvoju veľkomiest, mestá ako napríklad Šanghaj alebo Tokio majú až desiatky miliónov obyvateľov a stavajú sa tu najvyššie mrakodrapy na svete, napr. Taipei 101 alebo Petronas Towers. Prisťahovalectvo z vidieka tú zohráva významnú úlohu, najviac v Číne, Indii, Indonézii a Malajzii. V západnej Ázii, napríklad Indii alebo Iráne, je zase životná úroveň nízka, mestá trpia preľudnením, okolo miest vznikajú chudobné aglomerácie, kde žijú hlavne prisťahovalci z vidieka. Keďže tieto mestá trpia nedostatkom investícií v porovnaní s východnými, kvôli vysokému prírastku obyvateľstva a vidinou práce vidiečanov sa ešte viac rozrastajú, ako napríklad Bombaj, Dillí, Isfahán alebo Teherán, a zlé podmienky sa ešte zhoršujú.

### Veľkomestá na Blízkom východe
Objav ropy v 30. rokoch 20. storočia, založenie organizácie OPEC v 70. rokoch a následné zbohatnutie krajín Arabského polostrova viedlo k premene miest, ako napríklad Dubaj, Dauha alebo Rijád na moderné miliónové veľkomestá s vysokou životnou a kultúrnou úrovňou. Napriek tomu v oblastiach bližšie pri Stredozemnom mori existujú chudobnejšie veľkomestá, napríklad Káhira alebo Gíza, ktoré majú značné problémy so znečistením a hlukom. Osobitnou kategóriou sú izraelské mestá Tel Aviv, ako aj Jeruzalem, ktoré je možné považovať za moderné západné veľkomestá.

### Veľkomestá v Amerike
V Spojených štátoch existuje 57 miest, ktoré majú vyše 100 000&nbsp;obyvateľov, z toho 10 má vyše milión obyvateľov. Pretože na rozdiel od Európy tam populácie pribúda, tieto mestá tak neustále rastú a navzájom sa prepájajú, čím vznikajú rozsiahle konurbácie, napríklad na východnom pobreží a v okolí Los Angeles. Podobná situácia je aj v Južnej Amerike, kde sa však mestá rozrastajú hlavne kvôli prisťahovalectvu vidiečanov, čím vznikajú ešte väčšie konurbácie ako v Severnej Amerike, napríklad metropolitná oblasť mesta Sao Paulo.

## Referencie


Kategória:Mestá
Kategória:Urbánna geografia
Sergej Danilovič Čornyj

**Sergej Danilovič Čornyj** (* 24. január 1874 – † 11. február 1956) bol ruský astronóm, ktorý sa venoval nebeskej mechanike a teoretickej astronómii.

Do roku 1916 bol profesorom Varšavskej univerzity, v rokoch 1923–1939 riaditeľom Kijevského astronomického observatória. Po druhej svetovej vojne sa usadil v Kursku, kde pôsobil na Kurskom štátnom pedagogickom inštitúte.

Čornyj rozpracoval originálne metódy určovania obežných dráh planét a komét, skúmal premenné hviezdy alebo nutáciu Zeme.  Je tiež autorom prvej učebnice astronómie v ukrajinčine.

## Výber z bibliografie
* *Геометрическое решение задачи о трёх телах в двух частных случаях*. Kijev, 1907;
* *О числе возможных решений задачи о вычислении параболических орбит по способу Ольберса.* Kijev, 1907;
* *Парадоксальный случай при вычислении орбиты кометы 1910а по способу Гаусса.* Kijev, 1910;
* *Три вида параболических орбит кометы 1910а.* Varšava, 1910;
* *Вычисление параболических орбит комет по трём наблюдениям.* Varšava, 1911;
* *Наблюдения комет 1911c, 1911f и 1911g, произведенные рефрактором (0,16 метра) Варшавской обсерватории.* Varšava, 1912;
* *Строение звёздной системы.* Varšava, 1913;
* *Курс описательной астрономии.* Rostov na Done, 1916;

## Externé odkazy

* ЧЁРНЫЙ, Сергей Данилович  (ru)

Kategória:Narodenia v 1874
Kategória:Úmrtia v 1956
Kategória:Ruskí astronómovia
Dallol (sopka)

**Dallol** je názov skupiny explozívnych kráterov, nachádzajúcich sa v Soľnej planine v Etiópii, severovýchodne od sopky Irta’ale Isatä Gämora. Tieto krátery sú najnižšie umiestnené sopečné útvary na zemskom povrchu. Nachádzajú sa 48&nbsp;m pod hladinou mora. Krátery sú pomerne mladé, posledná erupcia sa odohrala v roku 1926.

## Iné projekty
.

## Externé odkazy
* www.volcano.si.edu - vulkanický komplex Dallol na Global Volcanism Program 

Kategória:Sopky Etiópie
Kategória:Maary
Dubbi

**Dubbi** je masívny stratovulkán, týčiaci sa na západných brehoch Červeného mora v Eritrei, východne od sopky Erta Ale. Sopku tvoria dve erupčné centrá a niekoľko erupčných trhlín, umiestnených pozdĺž severozápadno-juhovýchodného zlomového systému. Vrchol je pokrytý niekoľkými troskovými kužeľmi a bazaltovým lávovým poľom, rozširujúcim sa na severnej strane až k pobrežiu Červeného mora a pokrývajúcim asi 2&nbsp;700&nbsp;km2. Erupcia z roku 1861 sa považuje za jednu z najničivejších sopečných erupcií v Afrike, má na svedomí asi 100 obetí na životoch.

## Externé odkazy
* www.volcano.si.edu  - stratovulkán Dubbi na Global Volcanism Program (anglicky)

Kategória:Sopky Eritrey
Kategória:Stratovulkány
Kategória:Tisícovky
Lucien d’Azambuja

**Lucien d'Azambuja** (* 28. január 1884, Paríž, Francúzsko – † 18. júl 1970, Salies-de-Béarn) bol francúzsky astronóm.

Zaoberal sa štúdiom slnečnej atmosféry. Spolu s Deslandrom vybudovali v Meudone veľký spektrograf.

V roku 1915 získal *Prix Lalande*.

## Referencie


## Externé odkazy

* Lucien d’Azambuja

Kategória:Francúzski astronómovia
Solfatára

**Solfatara** alebo **Solfatára** môže byť:
* sopka v Taliansku, pozri Solfatara (sopka)

**Solfatara** môže byť aj:
* forma prejavu sopečnej činnosti, pozri fumarola